Као народни посланик, Мариника Тепић је 27. јуна 2016. године, заједно са Сулејманом Угљанином, Чедомиром Јовановићем, Жарком Кораћем, Наташом Мићић, Ненадом Чанком и осталим посланицима СДА Санџака, ЛДП-а и ЛСВ-а, упутила „предлог резолуције о геноциду у Сребреници”, коју је требало да усвоји Народна скупштина Републике Србије. Идеју о доношењу ове резолуције су подржали посланици Мехо Омеровић из Социјалдемократске партије Србије и Александар Чотрић испред Српског покрета обнове.